Държавен вестник, бр. 2, 2026 г., стр. 148

СТР.  148	
Д Ъ Р Ж А В Е Н  В Е С Т Н И К 	
БРОЙ  2
техническо обслужване и ремонт на ПСТ. Транспортира и работи с ПСТ в зависимост от 
притежаваните правоспособности. 
Спазва инструкциите за техническо обслужване и ремонт на ПСТ, като контролира 
качественото 
извършване 
на 
посочените 
операции, 
чрез 
което 
гарантира 
нейната 
продължителна и безопасна експлоатация. По време на работа с ПСТ той следи периодично 
нейните експлоатационни параметри с цел недопускане на авария.  
Трудовата дейност е колективна, което изисква спазване на трудовата дисциплина, 
умение за междуличностно общуване при изпълнение на задачите, отговорност за опазване на 
своето здраве и това на другите членове от колектива. 
Лицата, упражняващи тази професия, трябва да притежават следните личностни 
качества: отговорност, професионализъм, технически умения, издръжливост на напрегната 
работа и стрес, прецизност, точност, сръчност и съобразителност, умения за планиране, за 
организация и ръководство на колективна трудова дейност, прецизност при спазване на 
изисквания и инструкции, коректност, логическо мислене и комбинативност за справяне в 
проблемни ситуации, самоконтрол, предприемчивост, стимулиране на екипната работа. 
Условията на труд с ПСТ зависят от вида на дейността, която лицето извършва; от 
местонахождението на машината и възможностите на фирмата. Дейностите са различни, 
специфични за всяка машина, в зависимост от инструкциите за техническо обслужване и 
ремонт, препоръчани от фирмата производител. Те се извършват в стационарни ремонтни 
помещения или чрез подвижни работилници на обекта, където тя работи. Лицата, упражняващи 
професията (техници или машинисти), по-често работят през деня, на едносменен или 
двусменен режим на работа. Работната среда може да бъде в помещения с повишена шумност и 
запрашеност, повишена концентрация на токсични изпарения на гориво-смазочни материали и 
газове при работа на двигатели с вътрешно горене, работни площадки и обекти на открито с 
неблагоприятни атмосферни условия, с продължително физическо натоварване и др. Той може 
да извършва и манипулации с пожароопасни материали, химически агресивни и токсични 
течности. Работната му екипировка следва да е в съответствие с изискванията за работното 
място и заеманата длъжност. 
В своята работа притежаващият трета степен на професионална квалификация по 
професията „Пътностроителна техника“ използва: комплекти, нормативни документи и 
техническа документация, (правилници, наредби, инструкции, чертежи, схеми, табла, работни 
карти и др.), съвременна справочна и каталожна литература, използва инструменти 
(инструменти, приспособления, уреди, агрегати, съвременни средства за диагностика, 
необходими за техническото обслужване и ремонт на ПСТ), компютър с интернет и 
професионален софтуер; съответната пътностроителна техника и МПС, за чието управление се 
изисква определена правоспособност; работно облекло. 
Лицето, придобило трета степен на професионална квалификация по професията 
„Пътностроителна техника“, трябва да има допълнителна правоспособност за: 
– управление на МПС от категория В съгласно изискванията на Наредба № 37 от 2002 г. за
условията и реда за обучение на кандидатите за придобиване на правоспособност за управление 
на моторно превозно средство и условията и реда за издаване на разрешение за тяхното 
обучение, издадена от министъра на транспорта и съобщенията;